b'\n_START_ARTICLE_\nTatinec\n_START_SECTION_\nZgodovina\n_START_PARAGRAPH_\nVas se prvi\xc4\x8d omenja ob koncu 16. in v za\xc4\x8detku 17. stoletja; bolj natan\xc4\x8dni podatki segajo v leto 1631, ko naj bi bilo postavljenih \xc5\xbee osem hi\xc5\xa1. Starej\xc5\xa1i doma\xc4\x8dini znajo povedati, da je bila to furmanska vas z gostilno in trgovino. Za tedanje \xc4\x8dase je bil to velik napredek. Danes je vas precej neznana.\n_START_SECTION_\nIzvor imena\n_START_PARAGRAPH_\nLegenda pravi, da je ime dobila po nekem Tinetu, mladeni\xc4\x8du, ki je \xc5\xbeal imel dolge prste in so ga vsi klicali\xc2\xa0\xc2\xbbtat Tinc\xc2\xab. Neko\xc4\x8d sta s sova\xc5\xa1\xc4\x8danom od\xc5\xa1la v sosednjo vas ukrast kravo. Kradla sta pono\xc4\x8di. Ker krava ni videla poti pred seboj jo je Tine moral potiskati po hribu navzgor. Prijatelj ga je spodbujal z besedami\xc2\xa0\xc2\xbbTine, ti\xc5\xa1\xc2\xab, ker pa je bil preve\xc4\x8d glasen, so ju zalotili pri delu. Od takrat sta obe vasi dobili ime; ena Teneti\xc5\xa1e, druga Tatinec.'